اغنيه ذكريات وهى من الاغنيات التى أرخت لفترة الاحتلال البريطانى لمصر ولدور ثورة 23 يولية 1952 فى تحرير مصر منه رجعتنى الذكريات...للى فات من حكايه لحكايات فكرتنى و افتكرت...و بخيالى هناك بعدت ... و اتخدت فكرتنى بالطفوله ...و اللى كان وقت الطفوله وافتكرت سنين بعيده ... بعيده ... مش سعيده واحنا فى مصر الجديده ...ده كان زمان الجيران من كل جانب ...كانوا اكترهم اجانب لنجليز حالهم يغيظ... والعجايب كنت حاسس انى انا و اهلى الاجانب ذكريات حتى اسماء الشوارع و المصانع كلها قدام عينيا اجنبيه ذكريات كنت تلميذ فى ابتدائى .. واصدقائى ...يوم كده فى شارع جنب بيتنا كنا بنطير طيارتنا ...اللى صانعينها بايدينا ...التقينا شله من اولاد هناك ..انجليز من سننا .. بيطيروا هما كمان طيارتهم زينا طيارتنا وطيارتهم مرت النسمة خدتهم ... شبكتهم ... عقدتهم ... وقعتهم الولاد الخواجات بالضرب هات فينا ...ضربناهم برجلينا و ادينا ...وانتهينا فى البوليس راحوا اشتكونا... و جرجرونا... و بهدلونا التقينا فى قسمنا... اللى اسمه عربى ...